ISSIONEN FOR DE EUROPÆISKE FÆLLESSKABER 
K0M(93) 544 endelig udg, 
Bruxelles, den 9. november 1993 
Forslag t i I 
RÅDETS BESLUTNING 
om mål og detaljerede regler for en omstrukturering 
af Fællesskabets fiskerisektor i perioden 
1. januar 1994 til 31. december 1996 med 
henblik på at opnå en bæredygtig ligevægt mellem 
ressourcerne og udnyttelsen heraf 
(forelagt af Kommissionen) 
z_ 
BEGRUNDELSE 
Reference; Gennemførelse af artikel 11 i forordning (EØF) nr. 3760/92 af 
20. december 1992 
1. Juridisk forpligtelse 
I henhold til artikel 11 i Rådets forordning (EØF) nr. 3760/92 af 
20. december 1992 skal Rådet efter fremgangsmåden i traktatens artikel 43 på 
et flerårigt grundlag og første gang inden den 1. januar 1994 fastsætte 
målene og de detaljerede regler for en omstrukturering af Fællesskabets 
fiskerisektor med henblik på at opnå en bæredygtig ligevægt mellem 
ressourcerne og udnyttelsen heraf. 
2. Styring af fiskeriindsatsen 
Den foruroligende situation for visse fiskebestande, især demersale 
bestande, fik Rådet til på mødet den 23.11.1992 at foreslå en række 
retlingslinjer for de foranstaltninger til begrænsning af fiskeriindsatsen, 
som normalt træffes af Kommissionen i forbindelse med de flerårige 
udviklingsprogrammer for fiskerflåden. 
I disse programmer fastsættes der for en femårsperiode målsætninger for 
begrænsning af EF-flådernes kapacitet med henblik på at bringe disses 
tonnage og maskinkraft ned på det niveau, hvor udnyttelsesraten svarer bedst 
muligt til den optimale økonomiske udnyttelse. 
Den 21.12.1992 vedtog Kommissionen under hensyn til de retningslinjer, som 
Rådet havde afstukket, 11 beslutninger vedrørende fiskeriindsatsen for EF-
medlemsstaternes forskellige fartøjskategorier. 
J 
3. Indholdet af beslutningsudkastet 
Ifølge artikel 11 i forordning (EØF) nr. 3760/92 har Rådet fremover - første 
gang inden den 1.1.1994 - til opgave at fastsætte målene og de detaljerede 
regler vedrørende fiskeriindsatsen, hvilket tidligere påhvilede 
Kommissionen. 
Denne ansvarsfordeling betyder, at foranstaltningerne til reduktion af 
fiskeriindsatsen har bindende karakter, og derved vil det blive lettere at 
gennemføre målsætningerne i de flerårige udviklingsprogrammer for 
fiskerflåden. 
På denne baggrund foreslås det Rådet: 
- at vedtage en beslutning indeholdende de retningslinjer, som Rådet selv 
afstak for en femårsperiode på sit møde den 23.11.1992, dvs. : 
en reduktion på 20% af fiskeriindsatsen for de demersale fiskerier 
en reduktion på 15% af fiskeriindsatsen for de bentiske fiskerier 
en stabilisering af fiskeriindsatsen for de øvrige fiskerier, 
- at anerkende og bekræfte de bestemmelser i de flerårige 
udviklingsprogrammer for fiskerflåden, der blev vedtaget af Kommissionen 
den 21.12.1992, som værende i overensstemmelse med disse retningslinjer, 
idet de udgør mål og detaljerede regler for EF-flådens fiskeriindsats, 
der skal være gennemført senest den 31.12.1996, 
- at sikre gennemskueligheden i gennemførelsen og opfølgningen af disse 
programmer indtil disses afslutning i 1996 gennem årlige 
situationsrapporter, som Kommissionen forelægger Rådet. 
y 
RÅDETS BESLUTNING 
om mål og detaljerede regler for en omstrukturering 
af Fællesskabets fiskerisektor i perioden 
1. januar 1994 til 31. december 1996 med 
henblik på at opnå en bæredygtig ligevægt mellem 
ressourcerne og udnyttelsen heraf 
(93/ /EØF) 
RÅDET FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Økonomiske 
Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
I artikel 11 i Rådets forordning (EØF) nr. 3760/92 C1) 
om en fællesskabsordning for fiskeri og akvakultur er der fastsat 
bestemmelser til sikring af, at fiskerisektoren omstruktureres under hensyn 
til de disponible og tilgængelige ressourcer, de særlige forhold inden for 
de enkelte fiskerier og eventuelle økonomiske og sociale følger; følgelig 
bør der fastlægges mål og detaljerede regler for omstrukturering af EF-
fiskerflåden for hvert fiskeri eller hver gruppe af fiskerier; 
(1) EFT nr. L 389 af 31.12.1992, s. 1 
£ 
i betragtning af den foruroligende situation for de bestande, som EF-
fartøjer har adgang til, var der i Rådet enighed om, at det var nødvendigt 
med en begrænsning af fiskeriindsatsen inden for Fællesskabets forskellige 
flådekategorier efter en fælles og afbalanceret planlægning mellem de 
forskellige medlemsstater med en differentiering mellem de enkelte 
fiskerier; 
på baggrund af denne ressourcesituation fastlagde Rådet målene for de 
flerårige udviklingsprogrammer for fiskerflåden i perioden 1993-1996, og 
disse mål dannede grundlag for udarbejdelsen af nævnte programmer, som 
følgelig afspejler målene og de detaljerede regler for omstrukturering af 
fiskerflåden i perioden 1993-1996; i henhold til artikel 11 i forordning 
(EØF) nr. 3760/92 er disse mål bindende; 
de bestemmelser, der er vedtaget i forbindelse med beslutningerne om de 
flerårige udviklingsprogrammer for fiskerflåderne, er ikke til hinder for, 
at der som led i tekniske foranstaltninger kan træffes bestemmelser med 
henblik på reduktion af den fiskeridødelighed, som kan tilskrives de 
fiskerflåder, som anvender faststående redskaber -
VEDTAGET FØLGENDE BESLUTNING: 
Artikel 1 
1. Fiskeriindsatsen for hver medlemsstats fiskerflåde skal i forhold til 
målene i de midlertidige^) vdviklingsprogrammer fastsat PR. 
31.12.1991, enest pr. 31.12.1996 være reduceret med: 
20% for trawlere, der udøver fiskeri med bundtrawl efter demersale 
bestande 
15% for fartøjer, der udøver fiskeri med skrabere eller bomtrawl 
efter bentiske bestande 
- 0%, dvs. ingen forøgelse, for andre flådekategorier. 
2. Mindst 55% af den krævede reduktion af fiskeriindsatsen skal udelukkende 
bestå i egentlige kapacitetsnedskæringer. 
Artikel 2 
Kommissionen sørger for, at de i artikel 1 omhandlede mål og detaljerede 
regler gennemføres inden for rammerne af de flerårige udviklingsprogrammer 
for fiskerflåderne, som blev godkendt ved Kommissionens beslutninger af 
21. december 1992(-*-), med eventuelle ændringer inden for rammerne af samme 
procedure, forudsat at disse ændringer er foretaget inden den 31.12.1993. 
(2) EFT nr. L 193 af 13. 7.92, ss 3. - 52 
(1) EFT nr. L 401 af 31.12.92, s. 3. 
G 
Artikel 3 
Senest den 31.12.1996 fastsætter Rådet på et årligt eller flerårigt grundlag 
de mål og de detaljerede regler,der vedtages i overensstemmelse med artikel 
11 i forordning (EØF) nr. 3760/92. 
Artikel 4 
Kommissionen forelægger hvert år Rådet en situationsrapport vedrørende de 
flerårige udviklingsprogrammer for fiskerflåden. 
Artikel 5 
Denne beslutning er rettet til medlemsstaterne. 
Udfærdiget i Bruxelles, den 
På Rådets vegne 
Formand 
ISSN 0254-1459 
KO M (93) 544 endelig udg. 
DOKUMENTER 
DA 03 
Katalognummer : CB-CO-93-580-DA-C 
ISBN 92-77-60662-2 
Kontoret for De Europæiske Fællesskabers Officielle Publikationer 
L-2935 Luxembourg